CELEX: 62013TN0018
Language: bg
Date: 2013-01-11 00:00:00
Title: Дело T-18/13: Жалба, подадена на 11 януари 2013 г. — Łaszkiewicz/СХВП — CABLES Y ESLINGAS (PROTEKT)

13.4.2013   
            
            
               BG
            
            
               Официален вестник на Европейския съюз
            
            
               C 108/28
            
         Жалба, подадена на 11 януари 2013 г. — Łaszkiewicz/СХВП — CABLES Y ESLINGAS (PROTEKT)
   (Дело T-18/13)
   2013/C 108/73
   Език на жалбата: полски
   
      Страни
   
   
      Жалбоподател: Grzegorz Łaszkiewicz (Лодз, Полша) (представител: Rechtsanwältin [radca prawny] J. Gwiazdowska)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: CABLES Y ESLINGAS, S.A. (Cerdanyola del Valles, Барселона, Испания)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение на четвърти апелативен състав на Службата за хармонизация във вътрешния пазар (марки, дизайни и модели) от 24 октомври 2012 г. по преписка R 701/2011-4 в неговата цялост,
            
         
               —
            
            
               да постанови окончателно решение — доколкото развитието на производството го позволява — като допусне заявка № 8478331 за регистрация на марка на Общността,
            
         
               —
            
            
               при условията на евентуалност — доколкото развитието на производството го позволява — да върне делото за ново разглеждане от четвърти апелативен състав съгласно посочените от Съда задължителни критерии,
            
         
               —
            
            
               да осъди Службата за хармонизация във вътрешния пазар (марки, дизайни и модели) да заплати съдебните разноски, включително разноските, възникнали за жалбоподателя в производството пред апелативния състав и пред отдела по споровете на Службата за хармонизация във вътрешния пазар,
            
         
               —
            
            
               да събере посочените в жалбата доказателства,
            
         
               —
            
            
               да проведе производството писмено с език на производството полски.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративна марка със словния елемент „protekt“ за стоки от класове 6, 7, 9, 22 и 25 — заявка № 008478331.
   
      Притежател на марката или знака, на която/който е направено позоваване в подкрепа на възражението: CABLES Y ESLINGAS, S.A.
   
      Марка или знак, на която/който е направено позоваване в подкрепа на възражението: регистрираните в Испания словни марки „PROTEK“ за стоки от класове 6 и 9.
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания:
   
   
               —
            
            
               нарушение на член 8, параграф 1, буква б) от Регламент № 207/2009,
            
         
               —
            
            
               нарушение на принципа за законосъобразност, inter alia нарушение на член 3, параграф 1, букви а)—г) от Директива 2008/95,
            
         
               —
            
            
               нарушение на член 75 и член 76 от Регламент № 207/2009, както и на правило 50 и правило 52 от Регламент № 2868/95 на Комисията.